CELEX: 32012R0813
Language: sl
Date: 2012-09-12 00:00:00
Title: Izvedbena uredba Komisije (EU) št. 813/2012 z dne 12. septembra 2012 o spremembi Uredbe (ES) št. 718/2007 o izvajanju Uredbe Sveta (ES) št. 1085/2006 o vzpostavitvi instrumenta za predpristopno pomoč (IPA)

13.9.2012   
            
            
               SL
            
            
               Uradni list Evropske unije
            
            
               L 247/12
            
         IZVEDBENA UREDBA KOMISIJE (EU) št. 813/2012
   z dne 12. septembra 2012
   o spremembi Uredbe (ES) št. 718/2007 o izvajanju Uredbe Sveta (ES) št. 1085/2006 o vzpostavitvi instrumenta za predpristopno pomoč (IPA)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 1085/2006 z dne 17. julija 2006 o vzpostavitvi instrumenta za predpristopno pomoč (IPA) (1) (v nadaljnjem besedilu: Uredba IPA), in zlasti člena 3(3) Uredbe,
   ob upoštevanju naslednjega:
   
               (1)
            
            
               Uredba Komisije (ES) št. 718/2007 z dne 12. junija 2007 o izvajanju Uredbe Sveta (ES) št. 1085/2006 o vzpostavitvi instrumenta za predpristopno pomoč (IPA) (2) določa natančna navodila za izvajanje Uredbe IPA.
            
         
               (2)
            
            
               Uredba (ES) št. 718/2007 je bila spremenjena z Izvedbeno uredbo Komisije (EU) št. 1292/2011 (3), med drugim z namenom povečanja predhodnega financiranja, ki ga Komisija zagotovi državam, ki so upravičene do sredstev za komponenti razvoja človeških virov in razvoja podeželja.
            
         
               (3)
            
            
               Čeprav je bil namen Izvedbene uredbe (EU) št. 1292/2011 uskladitev posebnih določb glede predhodnega financiranja komponent regionalnega razvoja, razvoja človeških virov in razvoja podeželja, je pri spremembi člena 160(3) Uredbe (ES) št. 718/2007 prišlo do napake. To napako bi bilo treba popraviti.
            
         
               (4)
            
            
               Poleg popravka napake bi bilo treba posebne določbe glede predhodnega financiranja komponent regionalnega razvoja, razvoja človeških virov in razvoja podeželja nadalje uskladiti s črtanjem odvečnega sklica na člen 42(1) v členu 160(3) Uredbe (ES) št. 718/2007.
            
         
               (5)
            
            
               Določbe te uredbe so v skladu z mnenjem Odbora IPA –
            
         SPREJELA NASLEDNJO UREDBO:
   Člen 1
   V členu 160 Uredbe (ES) št. 718/2007 se odstavek 3 nadomesti z naslednjim:
   
      „3.   Poleg določb iz člena 42 plačila za predhodno financiranje lahko znašajo do 30 % prispevka Evropske unije za tri zadnja leta zadevnega programa. Kadar je glede na razpoložljivost proračunskih obveznosti potrebno, se predhodno financiranje lahko izplača v dveh obrokih.“
   
   Člen 2
   Ta uredba začne veljati dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 12. septembra 2012
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 210, 31.7.2006, str. 82.
   
      (2)  UL L 170, 29.6.2007, str. 1.
   
      (3)  UL L 329, 13.12.2011, str. 1.